বালি পাচার মামলায় চার জেলার ২২টি জায়গায় হানা ইডি’র

ওয়েব ডেস্ক : ফের ইডির (ED) হানা রাজ্যে! এবার বালি পাচার মামলায় (Sand Smuggling Case) চার জেলার ২২টি জায়গায় হানা দিল কেন্দ্রীয় তদন্তকারী দলের একাধিক আধিকারিক। বালি পাচারের সঙ্গে একাধিক ব্যক্তির বাড়িতে ইডি অফিসাররা হানা দিয়েছে বলে সূত্র মারফত জানা যাচ্ছে। ঝাড়গ্রাম (Jhargram), পশ্চিম মেদিনীপুর (East Midnapore), উত্তর ২৪ পরগনা (North 24 Pargana) এবং কলকাতার (Kolkata) একাধিক জায়গায় তল্লাশি চালানো হচ্চে বলে খবর।

সোমবার সকালে ঝাড়গ্রামে (Jhargram) গোপীবল্লভপুর ১ ও ২ ব্লকে একাধিক বালি ব্যসায়ীর বাড়িতে হানা দেন ইডি (ED) আধিকারিকরা। সূত্রের খবর, ওই ব্যবসায়ীদের বাড়িতে তল্লাশি চালানোর পাশাপাশি জিজ্ঞাসাবাদও করা হচ্ছে। এদিন শেখ জহিরুল আলি নামে এক বালি ব্যবসায়ীর বাড়িতে হানা দিয়েছিল ইডি আধিকারিকরা। তাঁর বিরুদ্ধে সুবর্ণরেখা নদী থেকে বালি পাচারের অভিযোগ উঠেছে। জানা গিয়েছে, অভিযুক্ত বহু দিন ধরেই বালি কারবারের সঙ্গে যুক্ত। তার নিজস্ব বালি খাদানও রয়েছে।

আরও খবর : ফের বৃষ্টির সম্ভাবনা কলকাতায়!

এদিন সার্চ ওয়ারেন্ট নিয়ে জহিরুলের বাড়িতে তল্লাশি চালানো হয়। জানা যাচ্ছে, আগে এই ব্যবসায়ী ভিলেজ পুলিশের কাজ করতেন। কিন্তু পরে বালির কারবার শুরু করেন। জানা যাচ্ছে, তাঁর বাড়ির পাশাপাশি গাড়িতেও তল্লাশি চালানো হচ্ছে। একাধিক নথিও খতিয়ে দেখা হচ্ছে। বাজেয়াপ্ত করা হয়েছে ফোন ও ল্যাপটপ।

ঝাড়গ্রামের পাশাপাশি বেহালার জেমস লং সরণীতেও তল্লাশি চলছে। সূত্রের খবর, জিডি মাইনিং নামে একটি সংস্থায় তল্লাশি চালাচ্ছেন ইডি আধিকারিকরা । এই সংস্থাটিও বালির ব্যবসার সঙ্গে জড়িত বলে খবর। পাশপাশি ইডি (Ed) আধিকারিকরা রিজেন্ট পার্ক ও কল্য়াণীতেও তল্লাশি চালাচ্ছে বলে খবর।